Diari Oficial de la Generalitat Valenciana


Sumari del DOGV 6613, del 21-09-2011 (2011/7828)

Notificació de la sentència dictada en el procediment ordinari número 3020/2009.
--------------------------------------------------------------------------------

### Dades del document

Número de DOGV
:   6613

Data del DOGV
:   21-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7828


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el procediment ordinari número 3020/2009. [2011/7828]  
Procediment ordinari 003020/2009-C   
De: Grupo Electro Stocks, SLU.  
Procuradora: Teresa Belmonte Agost.   
Contra: Damper Electromont Ajes, SL.   
Procurador/a: -   
En aquest procediment ordinari seguit a instàncies de Grupo Electro Stocks, SLU, contra Damper Electromontajes, SL, s'ha dictat la sentència, que, literalment, és com segueix:   
  
«Sentència 256/2010  
Castelló de la Plana, 17 de desembre de 2010   
Gonzalo Sancho Cerdá, magistrat jutge del Jutjat de Primera Instància número 6 d'aquesta ciutat i partit, he vist les actuacions de judici ordinari seguides en aquest Jutjat i registrades amb el número 3020/2009, a instàncies de Grupo Electro Stock, SLU, representat per la procuradora senyora Belmonte Agost i defensada pel lletrat senyor Babiloni i Montins, contra Damper Electromontajes, SL, declarat en rebel·lia en aquest procediment, sobre la reclamació d'una quantitat, i atesos els següents,  
Antecedents de fet   
Primer. La procuradora senyora Belmonte Agost, amb data 24 de novembre de 2009, va presentar una demanda de judici ordinari on al·legava els fets i fonaments de dret que estimava aplicables i acabava sol·licitant que es dictara una sentència mitjançant la qual es condemnara el demandat a pagar la suma de 4.005,96 euros, més els interessos i les costes.   
Segon. Una vegada admesa a tràmit la demanda, aquesta va ser traslladada al demandat, perquè en el termini de 20 dies compareguera en les actuacions i contestara la demanda. Quan va transcórrer aquest termini, aquest va ser declarat en situació de rebel·lia processal.   
Tercer. Convocades les parts a audiència prèvia, aquesta es va celebrar el dia indicat, amb l'assistència del procurador i lletrat de l'actora, sense que hi assistira el demandat. Concedida la paraula a l'actora, aquesta es va ratificar en l'escrit de demanda.   
Una vegada obert el període de prova, la part actora va proposar una documental.   
De conformitat amb l'article 429.8 de la Llei d'Enjudiciament Civil, atés que la prova documental constava en les actuacions i no va ser impugnada, les actuacions va quedar concluses per a sentència.  
Quart. En aquest plet s'han complit les prescripcions legals.   
  
Fonaments de dret   
Primer. El lletrat de la part demandant va al·legar que el seu principal mantingué relacions comercials amb la demandada, a la qual va subministrar mercaderies diverses. A aquest fi va emetre les factures que s'adjunten a la demanda, les quals van resultar impagades per l'import de 4.005,96 euros.   
Per tot això, per a reclamar la quantitat esmentada es va exercir l'acció que disposa l'article 1124 Codi Civil, en virtut del qual, en les obligacions recíproques, «per al cas que un dels obligats no complira el que li incumbeix [...] el perjudicat podrà [...] exigir el compliment [...] amb el rescabalament dels danys i el pagament dels interessos".  
La demandada no va comparéixer ni contestar la demanda, i en conseqüència va ser declarada en rebel·lia; cal entendre que, segons la jurisprudència reiterada, de què són un exponent les sentències de 25 de juny de 1960 (RJ 2600), 17 gener de 1964 (RJ 161), 16 de juny de 1978 (RJ 2355), 29 de març de 1980 (RJ 1143) i 3 d'abril de 1987 (RJ 2484), entre altres, la declaració de rebel·lia del demandat no equival al reconeixement de les pretensions de l'actor, ni tan sols al reconeixement tàcit o presumpte dels fets de la demanda.  
Segon. Perquè prospere la reclamació de compliment de les obligacions recíproques prevista en l'article 1124 del Codi Civil, cal que hi concórreguen els requisits següents: a) l'existència del vincle contractual entre les parts, b) reciprocitat de les prestacions, c) compliment de les obligacions per part de qui reclama, i d) la no-atenció de les seues obligacions per la part demandada.  
Tots aquests aspectes han quedat demostrats en les actuacions, mitjançant l'aportació de les factures i els albarans de lliurament. El pagament o qualsevol altre fet extintiu o impeditiu han de ser al·legats i provats pel demandat, el qual no ho ha fet. Com a conseqüència de tot això, i atés a més que el demandat, malgrat conéixer l'existència del procediment, no ha comparegut ni ha aportat cap prova que desvirtue la presentada per l'actor, pertoca dictar una sentència estimatòria que condemne la demandada a pagar la quantitat que es reclama.   
Tercer. Quant als interessos, de conformitat amb el que s'ha sol·licitat, pertoca condemnar al demandat a pagar els que disposa la Llei 3/2004.   
Quart. De conformitat amb l'article 394 de la Llei d'Enjudiciament Civil, atés que s'ha estimat la demanda substancialment, pertoca condemnar a costes el demandat.   
Vistos els preceptes legals esmentats i tots altres que hi són aplicables de manera general i pertinent.   
Dispositiva   
Estime la demanda interposada per Grupo Electro Stock, SLU, representada per la procuradora senyora Belmonte Agost i defensada pel lletrat senyor Babiloni i Montins, contra Damper Electromontajes, SL, declarat en rebel·lia en aquest procediment, i condemne el demandat a pagar a l'actora la suma de quatre mil cinc euros i noranta-sis cèntims (4.005,96 €), més els interessos de mora des del venciment de les factures de conformitat amb el que estableix la Llei 3/2004.   
  
Tot això, fent condemna expressa a costes a la part demandada.   
Notifiqueu aquesta sentència a les parts, i feu-los saber que s'hi pot interposar un recurs d'apel·lació davant de l'Audiència Provincial de Castelló, que, si pertoca, caldrà preparar davant d'aquest Jutjat dins del termini de cinc dies des que es notifique la sentència. La preparació del recurs requerirà la consignació del dipòsit establit en la disposició addicional 15.1 de la Llei Orgànica 1/2009, la qual s'efectuarà en el compte de consignacions del Jutjat.  
Publicació. La sentència anterior ha sigut donada, llegida i publicada pel magistrat jutge que la va dictar, mentre celebrava audiència pública en el mateix dia de la data; jo, la secretària judicial, en done fe a Castelló de la Plana».   
I atés que el demandat esmentat, Damper Electromont Ajes, SL, es troba en parador desconegut, s'expedeix aquest edicte a fi que valga de notificació de forma deguda.   
  
Castelló de la Plana, 11 de març de 2011.- La secretària judicial: Soledad Juan Ruiz.